CELEX: 62007TB0097
Language: da
Date: 2008-04-10 00:00:00
Title: Sag T-97/07: Kendelse afsagt af Retten i Første Instans den 10. april 2008 — Imelios mod Kommissionen (Annullatinssøgsmål — erstatningssøgsmål — Det Europæiske Fællesskabs femte rammeprogram for forskning, teknologisk udvikling og demonstration (1998-2002) — voldgiftsklausul — debetnota — påstand ikke taget til følge)

21.6.2008   
            
            
               DA
            
            
               Den Europæiske Unions Tidende
            
            
               C 158/17
            
         Kendelse afsagt af Retten i Første Instans den 10. april 2008 — Imelios mod Kommissionen
   (Sag T-97/07) (1)
   
   (Annullatinssøgsmål - erstatningssøgsmål - Det Europæiske Fællesskabs femte rammeprogram for forskning, teknologisk udvikling og demonstration (1998-2002) - voldgiftsklausul - debetnota - påstand ikke taget til følge)
   (2008/C 158/26)
   Processprog: fransk
   Parter
   
      Sagsøger: Imelios SA (Velizy-Villacoublay, Frankrig) (ved avocat C. Curtil)
   
      Sagsøgt: Kommissionen for De Europæiske Fællesskaber (ved C. Ladenburger og E. Manhaeve, som befuldmægtigede)
   Sagens genstand
   For det første påstand om annullation af den beslutning, Kommissionen har vedtaget på foranledning af en revisionsrapport fra Det Europæiske Kontor for Bekæmpelse af Svig (OLAF), og som var indeholdt i debetnotaen af 17. januar 2007, hvorved de forskud, som var blevet udbetalt inden for rammerne af kontrakten IST-1999-10934-Assist om projektet »Knowledge Management for Help Desk Operators« blev krævet tilbage — en kontrakt, der var indgået inden for rammerne af det femte rammeprogram for Fællesskabets indsats inden for forskning, teknologisk udvikling og demonstration på området for et brugervenligt informationssamfund (1998-2002) — for det andet påstand om betaling af et beløb på 34 368 EUR for den resterende rate af den støtte, som skulle udbetales ifølge nævnte kontrakt, og for det tredje påstand om erstatning for den skade, som sagsøgeren hævder at have lidt på grund af beslutningens vedtagelse.
   Konklusion
   
               1)
            
            
               Kommissionen for de Europæiske Fællesskaber frifindes.
            
         
               2)
            
            
               Imelios SA betaler sine egne og Kommissionens omkostninger.
            
         
      (1)  EUT C 129 af 9.6.2007.